ฟีเนหัส

ในคัมภีร์ฮีบรู ฟีเนหัส (,; ,  Phinees, ) เป็นปุโรหิตในช่วงการอพยพของชาวอิสราเอล เป็นหลานชายของอาโรนและบุตรชายของเอเลอาซาร์ผู้เป็นมหาปุโรหิต () ฟีเนหัสมีบทบาทโดดเด่นตั้งแต่วัยเยาว์ที่ชิทธีมจากความกระตือรือร้นในการต่อต้านการนอกรีตแห่งเปโอร์

ฟีเนหัสไม่พอใจต่อการกระทำผิดทำนองคลองธรรมซึ่งชาวโมอับและชาวมีเดียนได้ล่อลวงชาวอิสราเอล () ให้แต่งงานข้ามชนชาติและให้บูชาพระบาอัลเปโอร์ ฟีเนหัสจึงจัดการประหารชีวิตชายชาวอิสราเอล (ศิมรี) และหญิงชาวมีเดียน (คอสบี) ระหว่างที่ทั้งคู่อยู่ด้วยกันในเต็นท์ของฝ่ายชาย โดยฟีเนหัสใช้ทวนแทงทะลุตัวของผู้ชายและท้องของผู้หญิงเพื่อหยุดภัยพิบัติที่พระเจ้าส่งมาลงโทษชาวอิสราเอลเหตุเพราะการมีเพศสัมพันธ์กับชาวมีเดียน 

ฟีเนหัสได้รับการตรัสชื่นชมจากพระเจ้าในกันดารวิถี 25:10–13 เช่นเดียวกับกษัตริย์ดาวิดใน  จากการหยุดยั้งชาวอิสราเอลที่ตกไปสู่การบูชาเทวรูปที่หญิงชาวมีเดียนนำเข้ามา ซึ่งยังเป็นการหยุดการดูหมิ่นสถานที่ศักดิ์สิทธิ์ของพระเจ้า หลังจากชาวอิสราเอลเข้าไปในดินแดนอิสราเอลและหลังจากการเสียชีวิตของเอเลอาซาร์ผู้บิดาของฟีเนหัส ฟีเนหัสก็ได้รับการแต่งตั้งเป็นมหาปุโรหิตแห่งอิสราเอลคนที่ 3 และทำหน้าที่ในสถานที่ศักดิ์สิทธิ์ที่เบธเอล ()Baruchi Unna A. (2015), 'The Story of the Zeal of Phinehas and Congregational Weeping at Bethel', Vetus Testamentum 65, pp. 505–515.

 อ้างอิง 

 แหล่งข้อมูลอื่น 
 "Phinehas" at Jewish Encyclopedia

หมวดหมู่:ผู้เผยพระวจนะในคัมภีร์ฮีบรู
หมวดหมู่:มหาปุโรหิตแห่งอิสราเอล
หมวดหมู่:บุคคลจากหนังสือกันดารวิถี
หมวดหมู่:นักบุญจากแผ่นดินศักดิ์สิทธิ์
หมวดหมู่:ผู้ฆ่าคนในคัมภีร์ไบเบิล
หมวดหมู่:นักบุญจากพันธสัญญาเดิม